Colletia
Colletia, slægt med ca. 15 arter af sydamerikanske buske i vrietornfamilien. De små, næsten bladløse og stærkt tornede buske findes især i Argentina og Chile. På planterne udvikles normalt et par udstående, grønne (dvs. fotosyntetiserende) torne for hvert af de korsvis modsatte, men stærkt reducerede blade; hos Colletia paradoxa er alle grene og torne affladede til pladeformede, korsvis modsatte skudsystemer.